text stringlengths 0 17.2k |
|---|
cilya janet alya elyo asosa ati ninaka sana ndefwaya ukusendama pakuti ntuushe |
clara ayanshila umubiye asendama kwati ni mfubu ulucelo ali wa kubuusha fye |
clara ati we mukashana we na nomba wasendama fye shi buuka usambe unshimikileko nefyo waendele |
janet aisasantamuka ayolola ati ala nakile cibi ku mulandu wa kwenda bushiku bonse ukwabula ukutuusha |
bonse babili baya mu bafa ku kusamba |
mu mashiwi ya pa muulu janet ashimikila umubiye ifyo afyukile |
clara ati ine kwena nalishibe na kale ukuti tawalefwaya kuupwa ni banoko e bakupatikishe |
kwena ine natemwa sana apo wafuma ku cintu ico ushifwaya |
nga kanshi pali ili fumo ukacitapo shani |
janet umwana kwena nkalela te mulandu lelo kwena nshakabwekeshepo ukukwata na umbi |
akatila fye ashisumuka nkesemushila na bamayo |
bati bapwe ukusamba babwelelamo ku ngan da ku kunwa tii |
lilya balenwa tii janet ashimikila umubiye tonse utwalengele ukuti afyuke ati no kuti |
muno lusaka mwena nshilefwaya kwikalamo |
kabili nshilefwaya kumonana na bafyashi bandi |
nuishiba bakalipa nganshi |
nga baishiba ukuti mfyukile fye |
kuti bankulika fye umwando no kumbwesesha ku ishilu lya mubemba lilya |
ndi no kuya ukutali |
clara ngo lefwaya ukuya kwi ni ku petauke |
janet ata ine kuti naya ku petauke ku mpanga ndi no kuya ku harare |
clara apanga ati ku harare nga ukaya shani |
janet nga badraiva bafule ifi lelo line ndepanganapo na umo pantu naishibana na bengi mailo line ninshi ndi mu harare |
eko ali na cibusa wa bayama ena umulimo wakwe pe wa kufumya katundu kuno lusaka no kutwala ku salisbury |
kabili kulya nako afumyako fimo afileta kuno lusaka |
clara ati cisuma neisakutwala nga nafuma ku ncito |
janet mune wesu wiebako nelyo umo ukuti ndi muno lusaka palibufi nga bafyashi bandi |
clara ati wisakamana nshaebeko nelyo umo cikulu na iwe wikale fye mu nganda wilaendauka |
ilyo clara ainuka ku ncito atwala umubiye ku citesheni ca basi |
namutekenya atemwa nganshi pa kumona janet |
ala mweba ati yaba lelo ine intila nkakukona na mu menso janet wandi cawama sana apo twamonana |
ulefwaya nshi |
mailo line icungulo tukaba mu harare |
cilya babwelela ku nganda janet kabili alapapaata umubiye ati |
napapata sana clara wesu wikesha kwebako nelyo umo ukuti nalipita kuno mobe nelyo ni joni wine nga aisalemfwaya |
clara nao alaya ati wisakamana nshakebeko nelyo umo |
buleca fye janet aoda na taxi wa kumutwala ku citesheni |
pa seven koloko baima balaya no kuya |
cipande calenga ikumi |
natubale tubwelele kunuma tumfwe ifyo joni nao ashele acita |
joni ilyo afika pa nganda ukufuma ku ncito asanga pa nganda tapali nelyo umo |
amona loko e ulepepelela pa mwinshi |
ukulolesha mu cikini umufuuke cushi mwendele no tunyelele |
atontonkanya ati nalimo umunandi ubulwele bushele bwamutikisha kuti nalimo nabayamuteeka ku cipatala nga eko ele |
abuula kii wakwe aisula iciibi aya muputule ku beti |
amona kwena beti nabanshika bwino lelo amashitibeti na mabulangeti yamo tapali |
alolesha apo ashile inkoloko yakwe pa tebulo te yakumona liluba walya |
apo no mutima wafuma alolesha ku cibumba amona amadreshi yakwa janet no tupe twakwe utwingi tamuli na sutikeshi wakwa janet wine |
lyena aisafuma ulubilo ku kwipusha abena mupalamano |
aipusha paba patatu bamweba fye ukuti ukufuma ulucelo tabamumwene namu menso |
kanshi akaice kamo pali tulya tutatu twali tushindike janet katesha e kayasuka akati |
ala ba janet nabaya ku ndola nifwe twacibatwala na ku kunina basi ulucelo |
joni ele ulucelo na nshita nshi |
akaice ndetontonkaya tapacipita nshita nkalamba apo mwali mwaila ku ncito |
bwangubwangu amano yakwa joni yaisuka amona no mulandu ulengele ukuti janet abutuke |
ailuka no bulwele bwakwe ukuti bwa bufi alefwaya inshila ya kufyukilamo |
pa nshita ine ilya joni aya kwa banalume ku kubashimikila iciponene ku nganda kumwakwe |
banalume bayakalipa sana pa mulandu wakuti joni alufya ifipe ifingi |
bati no kuti tefyo nakwebele we mwana wani ala batila akanwa ka mwefu takabeepa nakabili abati umukalamba apusa akabwe akebo tapusa |
joni icamusakamika no kucila ni nkoloko yakwe iyo atemwa ngo mwana aeba banalume ati yama ine pa thirty ndi no kuya nafwaya janet |
banalume cilya bati bamuleshe abeeba ati |
mwitila ndefwaya ukuyamubwesha iyoo nefwaya ukuyalondolako fye utupe twani umwine wena nshakamusakamane nakabili |
banalume we mwana wandi kuti wanufwaya shani uo ushishibe nook alolele |
joni kanshi nishi apupukila mu mulu lelo nga ni muno calo ine nshakabwelele kuno kano nkamusange |
banalume abati we mwana wandi suulako icikulu mweo ukanonka fimbi batila sungo mukoshi ubulungu tabubula |
joni aisafwituka ne cipyu mu nganda mwa banalume abwelela na kumwakwe |
banalume bashala baleeba abakashi abati taumfwile nakulu cewe mwano uyu nalemweba shani |
abalumendo ba uno mwaka tabomfwa |
umone ifyo nakonkomene pa mwana ulya nati wiesha kuupa bakashana ba muno kalale awe cakaana fye nga mu lubuko |
abakashi lelo abana bamuno nshiku kuti wamufunda akumfwa ala few baleumfwa nifwe mulilo wa kale |
kabili uwamabele talanga nshila wena ati mabele yandi bamwene |
paul na robin ilyo batesha ukuti janet nafyuka baya ku nganda kwa joni pakuti bamutalalikeko umutima |
e kuti apo joni ashile mu mufulira ubu e bushiku bamwene ukuti akwata ubulanda |
joni ati bane lelo elyo canshinina nga fwaka |
natumpile nganshi pa kuupa ulya kapenta |
kwena nelyo cibe shani pa thirty nkamukonka kano nkayemupesha fye uko ayashipesha |
robin ati ulefwaya ukukonkako mwa |
joni nangu pa citukutuku kuti naya ukushili mfula yakuntiinya |
inshiku shakonkapo joni alemoneka bulandabulanda asansamwikeko fye ubushiku apokelele kalata ukufuma ku chinsali |
abafyashi bakwe balefwaya joni uktwala umukashi wakwe ku mushi pakuti bayamunonapo |
bushiku bumo joni aile ku tauni ku kushita petrol |
awe kuti ngomu bakumana na cibusa wakwe japhet daka balaposhanya |
daka ati we mwaume nacifwaya ukwisa ku mobe ku kwisashininkisha ili lyashi njumfwile ukuti janet alifyuka |
bushe ico kuti caba cacine |
joni te bufi cacine e mukuti papita inshiku pabula apo afyukila |
apo pene daka aikata joni pa kubeya ati leka no kushimika janet nine namusendele na mu motoka wandi ukumutwala ku lusaka ukufuma mu ndola |
kabili njishiba ukuti afyukile fye nga nalimubweseha kuno |
lelo ampepele ubufi ubwinebwine icakuti nshatotelepo na bowa nge shina lyobe |
cali ni nshita ya bushiku namusangile aleya ku citesheni ce shitima bali na kalumendo kamo ifi akamusendeleko sutikeshi |
ena asosele ukuti niwe umutumine ukuyamona abafyashi bakwe |
na cilya ali filya ine na neti efyo caba joni atuma umukashi pakuti abafyashi bakwe bayemupaalako amate e calengele no kuti musende |
joni ati cawama sana pa kwishiba intunga alolako mune kwena iwe tawabifishe kabili wawemye nganshi |
iwe e kuntemwa wantemwa pakuti ulengafwa mu nshila shonse |
na pa kusenda umukashana nine wacindike awe iwe bucibusa tabwakapwe nangu cikabe shani |
joni bushe mune ku lusaka kwine wailemusha pa nganda pamwabo |
daka ati iyoo mune namushile pa nganda pa clara nkosi pa no one six three four |
joni yaba eya mwandi natotela sana mune daka |
ukufuma ubu bushiku joni alalonganye indalama sha bulendo bwakwe |
asuka alonganya ishakuti shamwafwa pa bulendo bonse |
pa thirty cilya afola amalipilo yakwe alomba na lifi wa mweshi umo awe cine bamusuminisha |
Subsets and Splits
No community queries yet
The top public SQL queries from the community will appear here once available.